Af lestri greina sem forystumenn flokka birtu í Morgunblaðinu 31. desember 2019 og Fréttablaðinu 2. janúar 2020 sést að ekki eru líkur á samstöðu allra flokka í stjórnarskrármálinu . Þegar Guðni Th. Jóhannesson forseti Íslands hafði í áramótaávarpi sínu 1. janúar 2020 lýst yfir að hann gæfi kost á sér til endurkjörs að loknu fjögurra ára kjörtímabilinu í júní 2020 minntist hann á störf stjórnarskrárnefndar þar sem meðal annars hefði verið „ hreyft þeirri hugmynd að takmarka hversu lengi hver megi vera á forsetastóli “ auk þess sem ræddar hefðu verið „ aðrar breytingar á ákvæðum stjórnarskrár um völd og verksvið þjóðhöfðingjans “ . Þá sagði forseti : „ Þessu ber að fagna . “ Forveri Guðna Th. á forsetastóli Ólafur Ragnar Grímsson var mjög gagnrýnin á ýmsar hugmyndir sem lagðar hafa verið fram um breytingar á stjórnarskránni frá árinu 2009 . Má segja að hann hafi rifið þær til grunna í ræðum sínum . Á að skilja fagnaðarorð Guðna Th. sem stuðning hans við að ákveðið verði í stjórnarskrá hve lengi forseti megi sitja og sett verði skýr ákvæði um völd forseta ? Þessi mynd birtist á sínum tíma á vefsíðunni kvennabladid.is Af lestri greina sem forystumenn flokka birtu í Morgunblaðinu 31. desember 2019 og Fréttablaðinu 2. janúar 2020 sést að ekki eru líkur á samstöðu allra flokka í stjórnarskrármálinu . Píratinn Þórhildur Sunna Ævarsdóttir gengur lengst og segir í Fréttablaðinu : „ Árið 2019 færðist mikill kraftur í baráttuna fyrir nýju stjórnarskránni . Ákall almennings um nýja stjórnarskrá byggða á tillögum stjórnlagaráðs hefur orðið mun skýrara með tíðum útifundum í kjölfar Samherjamálsins . “ Þarna vísar píratinn líklega til tveggja fámennra útifunda sem Stjórnarskrárfélagið hélt á Austurvelli í desember 2019 og einkenndust af ofstæki í garð Sjálfstæðisflokksins . Þórhildur Sunna fagnar því að á þinginu sem nú situr flytji Samfylkingin með Pírötum stjórnarskrárfrumvarp reist á tillögum stjórnlagaráðs með breytingum í meðförum alþingis . Telur hún þetta sýna „ ört breikkandi samstöðu á þingi við þetta mikilvægasta mál samtímans “ ! Í grein í Fréttablaðinu segir Logi Einarsson , formaður Samfylkingarinnar : „ Nýja stjórnarskráin , sem samin var af fulltrúum almennings , var nauðsynlegur þáttur á þeirri leið að byggja samfélagssáttmála á þessum gildum [ heiðarleika , réttlæti , samúð og jöfnuð ] og það verkefni þarf að klára . “ Það er ekki eldheitur baráttuandi í þessum orðum flokksformannsins . Í áramótaávarpi sínu á gamlárskvöld 2019 sagði Katrín Jakobsdóttir forsætisráðherra : „ Þá er löngu orðið tímabært að sett verði auðlindaákvæði í stjórnarskrá sem festir í sessi með formlegum hætti þann rétt sem þjóðin hefur á auðlindum sínum . “ Miðað við áralangar umræður um auðlindaákvæði í stjórnarskrána er þetta rétt hjá forsætisráðherra . Allar hliðar málsins hafa verið grandskoðaðar . Orð Þorgerðar Katrínar Gunnarsdóttur , formanns Viðreisnar , í Morgunblaðinu og Fréttablaðinu sýna að hún vill skapa sér sérstöðu í málinu þótt hún láti eins og framgangur þess strandi á öðrum en henni . Í Morgunblaðinu segir Þorgerður Katrín : „ Við höfum einnig kallað eftir því að forsætisráðherra gefi tillögu sinni um auðlindaákvæði í stjórnarskrá efnislegan tilgang með því að áskilja þar tímabundinn nýtingarrétt . “ Á meðan Þorgerður Katrín heldur fast í sérsjónarmið sín um efni auðlindaákvæðisins verður ekki samstaða um það . Viðreisnarflokkurinn hefur jafnan reist stjórnmálastarf sitt á því að aðrir fallist ekki á sérkröfur flokksins . Pólitísk sérhagsmunagæsla Viðreisnar gerir flokkinn álíka ósamstarfshæfan og Pírata .